  Виталий Пронин Алина Антонова крезьгуро фестивальлэн ӝыны финалаз.12-тӥ инвожое Ижысь Шор площадьын «Асьме карлэн крезьгурез» фестивальлэн финалэз ортчоз. Отчы сюриз удмурт кырӟась Алина Антонова, со быдэстэ «Тон лымыя» кырӟанзэ, крезьгурзэ шудо Электроникъёс.Финалэ сюрон понна Ижысь кырӟасьёс но группаос трос шуг-секытъёсты ортчоно луизы. 80 кырӟасьёс пӧлын вожвылъяськы ай! Нырысь ик жюри дунъяз ыстэм фото-, видео- но аудиоматериалъёсты, бырйизы соос пӧлысь тужгес но устооссэ. 20-эз гинэ потӥзы полуфиналэ.Дунъясьёс пӧлын вал I крезьгуро фестивальын вормись Света Ручкина, искусствоосъя Чайковский нимо 2-тӥ школалэн директорез Геннадий Юсим, «КультProСвет» огазеяськонлэн кивалтӥсез Александр Старков, «Мумий Тролль» группалэн но Земфира кырӟасьлэн продюсерзы Леонид Бурлаков. Валамон, вожвылъяськонэ пыриськись кырӟасьёс вылӥ куронъёсъя дунъямын вал. Озьы финалэ 20 кырӟась пӧлысь 6-ез гинэ потӥз. Соос пӧлын удмурт кырӟась Алина Антонова но.- Та конкурсэ пыриськыны мыным дэмлаз УдГУ-ысь ваньмон дырез радъянъя управлениысь Ирина Селивёрстова, - вера Алина Антонова. - Нырысь мон кышкай вал, уггес быгаты шуыса. Но собере ужъёсме ыстӥ ик. Табере удмурт кылын кырӟанэ элькунлэн валтӥсь сценаез вылын чузъяськоз. Со мон понна бадӟым вормон.Алина Антонова ӝыны финалын быдэстӥз «Тон лымыя» кырӟанзэ, тае со Электроникъёсын ӵош гожтӥз. Дунъясьёс пусйизы, Алина ассэ сцена вылын зэмос артистка кадь возе, куараез но зол чузъяське. Но нылашлы мар бордын ужаны вань на. Дунъясьёс Электроникъёсты но ушъязы, кырӟанлэн крезьгурез, пе, туж ӟеч лэсьтэмын. 11-тӥ инвожое Алина Антонова но Электроникъёс «Город ФМ» радиолэн кунооссы луозы.Мукет нуналаз Шор площадьын соос вожвылъяськозы Deep Winter, «Провод», «М&М», «Ижевика» группаосын но Михаил Клековкин кырӟасен. Валля арын вань кырӟасъёс пӧлысь тужгес но устоез лыдъямын вал Света Ручкина, со кырӟаз SWG группаеныз.Мария Векшина Туспуктэм:  gorodfm.net Теги: удмурткыран ужрад фестиваль  